cyanic-selkie/wikianc huggingface dataset:
BMW 5-serie
E39 (1996-2003)
Modeller:
E60 (2004-2010)
BMW E60 er den femte modellen i BMW 5-serie og er utgående modell. Den ble lansert høsten 2003 og det var først her BMW valgte å dele sedan og stasjonsvogn i to kodenavn, E60 sedan og E61 touring.
E60 sedan facelift:
E61 stasjonsvogn facelift: (Touring)
E60 sedan Pre-facelift:
E61 Stasjonsvogn Pre-facelift: (Touring)
Stasjonsvognutgave av kraftpakken M5 er ventet på en facelift som skal komme i 2007 en eller annen gang. De offisielle bildene er klare, men slippes ikke ut før faceliftversjonen er klar.
BMW hadde svært få endringer på 5-seriemodellene fra 09/2005 modellene. Nyheten skulle gjelde for 2006 modellene og det mest merkbare oppgraderingen var motor og finpuss på interiøret. 525i, 530i og 530d fikk større og bedre motorer og alle modellene fikk start/stopp knapp, ny type nøkkel og lær på iDrive kulen.
Ansiktsløftning av 5-serie (januar 2007)
Den 8. januar 2007 fikk E60/E61 5-serie en ansiktsløftning, som består av nye redesignede lykter foran og bak, et oppdatert interiør og BMWs nye drive-by-wire-system.
Ansiktsløftningen av E60 og E61 facelift ble lansert i mars 2007. Det samme gjelder E61 M5.
Nordlig krattblomsterflue
Nordlig krattblomsterflue (Melangyna arctica) er en middelstor flue som tilhører familien blomsterfluene. Den er utbredt i litt høyereliggende områder over hele Norge.
Utseende
En middelsstor (8-10 mm), slank, mørk blomsterflue. Hodet er stort og bredt, fasettøynene nakne, antennene mørke og korte. Thorax er blankt svart. Scutellum er gulaktig. Bakkroppen er dypt svart med svarte hår, med tre par små, gule flekker. Beina er svarte med gule knær på for- og mellombeina. Vingene er smale, glassklare med lysgrått vingemerke.
Levevis
Arten finnes på åpne marker i tilknytning til skog. Larvene lever av bladlus. De voksne fluene flyr i juni-september.
Utbredelse
Denne vidt utbredte arten finnes i Nord-Europa og i fjellene i Mellom-Europa, videre østover til Stillehavet i Sibir. I Norge er den utbredt over hele landet over 300 meters høyde.
Bełchatów
Bełchatów er en by plassert sentralt i Polen med litt over 62 000 innbyggere. Byen ligger i Łódź voivodskap.
Forbundsrepublikken Tysklands fortjenstorden
Forbundsrepublikken Tysklands fortjenstorden (tysk: Verdienstorden der Bundesrepublik Deutschland) er Tysklands eneste føderale orden. Den benevnes for kort også som Bundesverdienstkreuz. Ordenen tildeles for særlige innsatser innen politikk, næringsliv, kultur eller humaniora. Ordenen ble innstiftet 7. september 1951 av forbundspresident Theodor Heuss.
Inndeling
Forbundsrepublikken Tysklands fortjenstorden er inndelt i tre klasser (Verdienstkreuz, Großes Verdienstkreuz, Großkreuz) og åtte grader:
Ordenstegn
Ordenstegnet er det samme for alle klassene, men med noe ulik utforming for kvinner og menn. Det består av et rødemaljert gullkors som i midten har en skive med Tysklands riksvåpen. For storkors i særlig utførelse er ordenstegnet utformet med en laurbærkrans omkring skiven med riksvåpenet. Ordensstjernen er besatt med ordenstegnet og er av gull. Den har rette stråler i et antall som varierer med klasse og steg: åtte, seks eller fire takker av stråler. Ordensbåndet er rødt med kanter i gult og svart. Insigniene er utformet i fargene til det tyske flagget.
São Sebastião do Tocantins
São Sebastião do Tocantins er en kommune i delstaten Tocantins i nordregionen av Brasil.
Forbundsrepublikken Tysklands fortjenstorden
Tildeling
Tildeling gjøres av Forbundspresident etter innstilling fra ministerpresidentene i delstatene, av utenriksministeren eller forbundsministre. Ordenen kan tildeles både tyske og utenlandske statsborgere. Forbundspresident er ordensherre og innehar i kraft av sitt embete Storkors i særklasse. Ordenskanselliet hører inn under presidentembetet. Den høyeste klassen tildeles ellers bare utenlandske statsoverhoder. Storkors i særlig utførelse har bare blitt tildelt ved to anledninger, til Konrad Adenauer og Helmut Kohl. Antallet tildelinger har ligget på mellom tre og fire tusen per år, men har de siste fire årene vært betydelig lavere og ligger nå på mellom 2 300 og 2 500 tildelinger årlig. Kvinneandelen har siden 1990 blitt doblet og ligger de siste år på rundt 30 %.
Norske innehavere
Kong Harald er tildelt storkors av 1. klasse. Også dronning Sonja, kronprins Haakon og prinsesse Astrid er innehavere av ordenen. Kong Olav var også innehaver av Forbundsrepublikken Tysklands fortjenstorden. Andre norske mottagere er Svenn Stray, Fredrik Bull-Hansen, Harald Norvik, Jahn Otto Johansen, Otto Grieg Tidemand, Jan Vincents Johannessen, Sverre Dahl, Gerd Høst, Andreas Hauge, Erik Braadland, Gry Mølleskog, Rolf Jerving, Roland Lengauer, Rolf Sunnas, Tor Arnt Sandli og Haakon Bruun-Hanssen.
Anders Woldseth
Anders Woldseth (født 19. september 1934, død 26. november 1959 ) var en norsk skihopper som representerte Stavne IF.
Erik Larsson (ishockeyspiller)
Erik Waldemar «Burret» Larsson (født 18. januar 1905, død 8. mars 1970) var en svensk ishockeyspiller som deltok i De olympiske vinterleker i 1928 i St. Moritz.
Anders Woldseth
Woldseth vant det første hopprennet på plastmatter som ble arrangert i Norge, i Skeidbakken i Oslo i november 1959. Han døde kort tid etter, bare 25 år gammel.
Erik Larsson (ishockeyspiller)
Larsson vant en olympisk sølvmedalje i ishockey under Vinter-OL i 1928 i St. Moritz. Han spilte på det svenske laget som kom på andreplass i OL-turneringen bak Canada. Sveriges resultat i finalerunden, som besto av fire lag, var tap med 0–11 mot Canada, og seier med 4–0 og 3–1 over henholdsvis Sveits og Storbritannia. OL-turneringen i ishockey i 1928 var også både det tredje verdens- og det trettende europamesterskapet i ishockey. Det svenske laget ble europamestere foran Sveits og Storbritannia. Spillerne på Sveriges OL-, VM- og EM-lag i 1928 var Carl Abrahamsson, Emil Bergman, Birger Holmqvist, Gustaf Johansson, Henry Johansson, Nils Johansson, Ernst Karlberg, Erik Larsson, Bertil Linde, Sigfrid Öberg, Wilhelm Petersén og Kurt Sucksdorff.
Larsson ble europamester for andre gang under Ishockey-EM 1932 i Berlin.
Meteorologiåret 1888
Meteorologiåret 1888 er en oversikt over hendelser, prisvinnere, fødte og avdøde personer med tilknytning til meteorologi i 1888.
Love Songs (The Beatles)
Love Songs er et samlealbum fra 1977 som omfatter kjærlighetssanger spilt inn av The Beatles mellom 1962 og 1970. Albumet kom på 24.-plass på Billboards albumliste i løpet av et tretti-en ukers opphold på listen som begynte den 12. november 1977. The RIAA sertifiserte albumet med et salg på tre millioner kopier i 2000, selv om albumet ble tatt av markedet sent på 1980-tallet. Albumet har aldri blitt gitt ut på CD.
Sporliste
Alle spor er skrevet av John Lennon og Paul McCartney (se Lennon/McCartney), unntatt hvor annet står.
Side to
LP2
Singel
Det var egentlig ment at Capitol Records skulle gi ut en singel for å promotere albumet. Sangen «Girl» som A-side med «You're Going to Lose That Girl» som B-side som Capitol 4506, men singelen ble avlyst tidlig i oktober 1977.
ABC-øyene
ABC-øyene kan ha flere ulike betydninger:
Oslo Symfoniorkester
Oslo Symfoniorkester er et amatørorkester fra Oslo. Orkesteret ble stiftet i 1927 som KFUM-orkesteret «Arioso», senere som Oslo Amatørsymfoniorkester og fikk sitt nåværende navn i 1992. Oslo symfoniorkester har full symfonisk besetning og har i dag rundt 90 medlemmer.
Dirigent siden 1990 har vært Jan Ola Amundsen.
Årlige konserter
Oslo Symfoniorkester har spilt ved Oslo kommunes Festforestilling i Oslo Konserthus siden 1993, med solister som Juni Dahr, Vilde Frang, Marte Krogh, Sigve Bøe og Arve Moen Bergseth. Orkesteret har spilt ved 25 Operaball i Oslo i Gamle Logens Sal, og ved promenadekonserter i Chateau Neuf (1990-1997). Orkesteret har spilt nærmere 50 konserter for foreningen Tårnseilerne, som har vært en viktig samarbeidspartner siden 1990.
Se også
Oslo-Filharmonien
Crédit Agricole (bank)
Crédit Agricole er et fransk finanskonsern grunnlagt 5. november 1894. Ved utgangen av mars 2014 var selskapet Frankrikes nest største bankgruppe, og den niende største i verden.
Crédit Agricole var hovedsponsor for det profesjonelle sykkellaget med samme navn fra 1998, men trakk seg ut etter 2008-sesongen.
Moholm
Moholm er et tettsted i Töreboda kommune i Västra Götalands län i landskapet Västergötland i Sverige. Det ligger cirka 15 kilometer sør for Töreboda. I 2010 hadde tettstedet 640 innbyggere.
Kalmar Verkstad
Alt i 1874 ble den første reperasjonsverkstedet for tog bygget i tilknytning til Kalmar Central. Denne eiendommen ble imidlertid snart for liten, og en større eiendom ble anskaffet utenfor byen. Her ble en helt ny fabrikk oppført. KVAB (Kalmar Verkstads Aktiebolag) produserte alle typer jernbanemateriell, fra bensindrevne sporvogner, til godsvogner og lokomotiv. KVAB begynte tidlig med eksport blant annet til Tyrkia, Kina m.fl. Dressiner og spesialkjøretøy for alle typer vedlikehold langs jernbanen ble også produsert.
Andre produkter
I løpet av 1950-tallet ble det gjort forsøk med produksjon av en rekke nye produkter. Selskapet tok over produksjonen av små trekk-traktorer, som eksempelvis SJ brukte som perrongtraktorer, SAS benyttet til å trekke bagasjevogner osv. Flytende parkeringsdekk, som kunde festes til kai, samt parkeringsheiser av Pater Nostertype ble også produsert. Man forsøkte seg også på produksjon av militærmateriell.
Bilproduksjon
På slutten av 1960-tallet startet Kalmar Verkstad med produksjon av biler. Dette hang sammen med at KVAB var generalagent for nederlandske DAF. Det svenske postverket trengte en ny postbudbil og Kalmar Verkstad utviklet en helt ny bil som hadde drivlinje og visse karosserideler fra DAF. Bilen hadde i begynnelsen ikke noe navn den ble bare kalt KVD. Det postbud som var med og testet ut bilen, syntes at bilen hadde samme sjarm som en jente i tv-serien Vi på Saltkråkan og dermed ble bilen hetende Tjorven. Karosseriet ble produsert i det da hypermoderne materialet glassfiber. I starten produserte man også karosserier til SAABs sportsbil Sonett.
Et annet bilprosjekt som Kalmar Verkstad satte igang med var sammen med Svelast (da heleiet av SJ) var lastebilen Kalmar terminal som egentlig var et lastbærersystem. Det besto av en trekkvogn med ett aggregat slik at trekkvognen kunne fungere som en gaffeltruck. Slepvognene eller lastbærerne kunne dels fungere som semitrailer og kobles til trekkvognens vendeskive, dels felle ned framhjul og fungere som slepevogn. Lastebilen hadde bare en dør til hytten, og denne var montert midt foran slik at man kunne komme ut og inn selv om man hadde parkert nær en vegg eller et annet kjøretøy. Vendeskiven var konstruert for helautomatisk kobling, der både luft og strømkoblinger kunne gjøres uten manuelle operasjoner.
Krise og ny vekst
Totalt sett var det mange av KVAB sine prosjekter som ikke var spesielt lønnsomme og den svenske stat gikk derfor inn for å utrede fremtiden. Det ble besluttet at KVAB skulle konsentrere seg kun om tog og at alt annet skulle avvikles. Staten bestemte i 1971 at KVAB skulle legges ned i 1974. Som kompensasjon for de omtrent 1000 arbeidsplassene som da ble borte, ble det besluttet å bygge en fabrikk for produksjon av Volvo personbiler, Volvoverken i Kalmar. Denna åpnet i 1974 og ble avviklet 20 år senere.
Istedenfor nedlegging av KVAB lyktes man i å få flere store ordre fra SJ. KVAB blomstret opp igjen, denne gang kun takket være nye bestillinger på tog. I august 1986 ble det bestilt 20 stk X 2000-tog som skulle bygges sammen med ASEA samtidig som en rekke andre tog også skulle bygges. I 1990 ble KVAB solgt av Statsföretag til ABB, og i 1996 ble ADtranz dannet etter sammenslåing av ABB og Daimler-Benz togproduksjon. Fabrikken lagde blant annet komplette X 2000, flere tog til Norge som Flytoget, 271 nye tunnelbanevognar til SL (vagn 2000), Öresundståg og Regina.
Serve (tennis)
Serve (eng. fra a service, en servering) er det slaget i tennis som starter en ballveksling. Serveren kaster ballen opp over hodet og slår den diagonalt over banen ned i en rute som kalles serverute. Man kan stå to steder når man server (kommer an på poengstilling), bak på hver side av det lille "skillet" (som vist på bildet) og bak den bakerste linjen, som kalles grunnlinjen.
Star Trek VI: The Undiscovered Country
Star Trek VI: The Undiscovered Country er en amerikansk science fiction-film fra 1991 regissert av Nicholas Meyer. Den er den sjette Star Trek-filmen og den siste med figurene fra den originale Star Trek-serien. En voldsom måneeksplosjon får drastiske følger for Klingon-riket. Like etter blir et Klingon-skip angrepet og Kaptein Kirk blir holdt ansvarlig. Hovedrollene spilles av William Shatner, Leonard Nimoy og DeForest Kelley.
Kalmar Verkstad
Avvikling
I 2001 ble Adtranz solgt til Bombardier, et kanadisk selskap. Kalmar Verkstad hadde da omkring 800 ansatte.
Star Trek VI: The Undiscovered Country
Star Trek VI ble godt mottatt av filmkritikerne og ble en moderat publikumssuksess i USA (sett i forhold til tidligere suksesser i denne filmserien). Den gjorde det mer beskjedent utenfor USA.
Kalmar Verkstad
Avvikling
Bombardier lykkes ikke med å selge flere tog. Produksjonen gikk dermed ned og Bombardier valgte derfor å flytte virksomheten ved fabrikken i Kalmar til selskapets to fabrikker i Tyskland. I desember 2005 ble siste vogn produsert. 31. desember samme år ble fabrikken avviklet, hvilket innebar at all togproduksjon i Sverige var over.
Star Trek VI: The Undiscovered Country
Handling
Filmen starter med en voldsom måneeksplosjon som får drastiske følger for Klingon-riket. Virkningen av den fatale eksplosjonen blir utredet og konklusjonen er at ozonlaget på deres hjemsted vil opphøre innen 50 år og at deres folk da vil dø. De innser at de ikke lenger er i stand til å føre krig mot Føderasjonen og ser kun en mulighet for å overleve: å inngå fredsavtaler med Føderasjonen som de har vært i krig med i 70 år. Ironisk nok blir admiral James T. Kirk den første utsendte fredsmegleren, men da et Klingon-skip blir angrepet og Enterprise holdes ansvarlig, bryter urolighetene ut igjen. Kirk blir stilt for retten anklaget for mordet på en Klingon-ambassadør som befant seg i skipet. I Klingon-retten blir han idømt livstidsstraff og blir deretter sendt til et fengsel på en øde is-asteroide for å sone sin dom. Kort tid etter blir han evakuert, og det blir etterhvert klart at det står en konspirasjon bak angrepet.
Kalmar Verkstad
Organisasjon og ledelse
I 1993 innførte selskapet målstyrte grupper hvor de sansatte fikk et mye større ansvar for planleggingen av arbeidet, for logistikk og for kvaliteten. Detta följdes snart av fri planering av arbetstiden; stämpelklockorna skrotades och tiden rapporterades av de anställda direkt i datorerna. Detta var något helt nytt inom Svensk industri, och väckte stor uppmärksamhet. Alla farhågor om detta kom på skam och fabriken blev den mest produktiva inom koncernen, samtidigt som personalen hade rekordlåg frånvaro. Arbetssättet kallades "Best practice" och var normgivande för all annan produktion inom Adtranz.
Star Trek VI: The Undiscovered Country
Popularitet og økonomi
The Undiscovered Country ble en moderat publikumssuksess i USA hvor den innbrakte over $74 millioner. Den innbrakte ytterligere $22 millioner utenfor USA, noe som gjorde at den endte opp med en total på over $96 millioner. Den havnet på 15.-plass over de mest innbringende filmene i USA i 1991.
Produksjonskostnadene var på ca $27 millioner.
Filmanmelderne
Den ble godt mottatt av filmkritikerne, noe som gjenspeiles i at den har oppnådd 81 % på Rotten Tomatoes.
Priser og nominasjoner
Filmen ble tildelt en Saturn Award for beste sciencefictionfilm, og ble nominert i ytterligere fire kategorier.
Den ble også nominert til to Oscar-priser (beste lydeffekter og make-up), samt en Hugo Award for «Best Dramatic Presentation».
Annet
The Undiscovered Country ble ikke satt opp på norske kinoer og fikk derav lite omtale i Norge.
MS «Hamarøy» (1951)
MS «Hamarøy» var en lokalbåt som gikk for Saltens Dampskibsselskab.
MS «Hamarøy» ble satt på vannet den 26. oktober 1950, men det ble ingen heldig debut. Skroget kantret nemlig og sank umiddelbart. En ordre om å fylle bunntankene var ikke blitt utført. Skroget ble hevet og reparert, men uhellet forsinket sterkt, og skipet kunne ikke leveres før i juli i 1951. Da hadde man allerede satt MS «Beiarn» og MS «Rørstad» i løpet av våren.
I 1961 ble skipet forlenget. Grunnen til denne forlengelsen var den økende godsmengden på Helgelandsruten og Nordruten. Vel 20 år senere var det ikke lenger bruk for skipet. Den ble solgt til et nystartet cruiseselskap i Oslo, og fikk navnet «Pipervigen». Den skulle være restaurantskip med tilholdssted nedenfor rådhuset, men ligger nå i Kristiansand, og er ikke seilingsdyktig.
CyberBook
CyberBook AS er et norsk forlag som utvikler og distribuerer nettbaserte læremidler. Selskapet ble grunnlagt i 1996. I 2001 lanserte selskapet, som en av de første i Norge, digitale læremidler på Internett.
CyberBook tilbyr nettbaserte læremidler i fagene norsk, engelsk, matematikk, naturfag og grunnleggende dataferdigheter. Læremidlene brukes i grunnskolen, videregående, voksenopplæring og som nettkurs. CyberBook tilbyr også trykte og digitale læremidler for norsk for minoritetsspråklige.
Læremidlene er tilgjengelig via:
Adimiron Black
Adimiron Black er det fjerde studioalbumet til det norske black metal-bandet Gehenna. Dette albumet har en annen sjangerstil en de tidligere utgivelsene til bandet. Man kan høre tegn på death metal i albumet.
Plateomslaget er laget av Petter Hegre, en kjent norsk nakenfotograf.
Eitrheimtunnelen
Eitrheimtunnelen er en veitunnel på fylkesvei 550 i Ullensvang i Vestland. Tunnelen er 1682 m lang.
Meteorologiåret 1889
Meteorologiåret 1889 er en oversikt over hendelser, prisvinnere, fødte og avdøde personer med tilknytning til meteorologi i 1889.
ABC-øyene (Alaska)
ABC-øyene er en fellesbetegnelse på de amerikanske øyene Admiralty Island, Baranof Island og Chichagof Island, som samlet utgjør en betydelig del av Alexanderøyene, utenfor sørøstkysten av Alaska. De tre ABC-øyene er blant USAs ti største øyer.
På ABC-øyene finner man blant annet en av verdens tetteste bestander av brunbjørn (Ursus arctos).
São Valério da Natividade
São Valério da Natividade er en kommune i delstaten Tocantins i nordregionen av Brasil.
Kyrfossen (Ulvik)
Kyrfossen er en foss i Kyrelvi ved Osa i Ulvik kommune i Hordaland. Fossen har et totalt fall på om lag 450 meter og høyeste loddrette fall på ca. 360 meter. Kyrelvi er et av de få vassdragene i området som ikke er regulert.
Kyrelvi får vann fra mindre isbreer og nedbørsfelt på nordvestsiden av det 1406 meter høye Kyrelvfjellet. Etter fossen renner den ut i Austdøla som nå er regulert i forbindelse med vannkraftutbyggingen Lang-Sima. Vannføringen i elva er relativt liten og varierer med nedbør og snøsmelting, men fossen er majestetisk der den faller ned i den trange dalen.
Fossen ses best i fra anleggsveien til Osafjellet. Det oppkreves bompenger for å kjøre på veien.
Monongalia County (Vest-Virginia)
Monongalia County er et fylke i den amerikanske delstaten Vest-Virginia. Det ligger i de nordlige delene av staten og det grenser mot Preston County i øst, Taylor County i sørøst, Marion County i sør og mot Wetzel County i vest. Det har også grense mot delstaten Pennsylvania i nord.
Sítio Novo do Tocantins
Sítio Novo do Tocantins er en kommune i delstaten Tocantins i nordregionen av Brasil.
Monongalia County (Vest-Virginia)
Monongalia Countys totale areal er 948 km² hvorav 12 km² er vann. I 2000 hadde fylket 81 866 innbyggere og administrasjonssenteret ligger i Morgantown.
Fylket ble grunnlagt i 1776 og har fått sitt navn etter elven Monongahela. Ved denne elven i fylket ligger Fort Martin kullkraftverk.
ABC-øyene (De små Antiller)
ABC-øyene (papiamento: ABC islanan, nederlandsk: ABC-eilanden) er en fellesbetegnelse på de nederlandske øyene Aruba, Bonaire og Curaçao. De ligger i Det karibiske hav like nord for kysten av Venezuela og er de tre vestligste av De små Antiller. Aruba ligger lengst mot vest, Curaçao ligger i midten og Bonaire lengst mot øst.
Mycterider
Mycterider (Mycteridae) er en artsfattig familie av biller knyttet til død ved. Noen arter har hodet trukket ut til en lang snabel og kan minne om snutebiller av gruppen bredsnutebiller (Entiminae). De kan skilles fra disse blant annet på at antennene ikke er knebøyde, og at for- og mellomføttene har fem ledd, bakføttene fire. To arter finnes i Mellom-Europa, men ingen i Norge.
ABC-øyene (De små Antiller)
Curaçao er den mest folkerike av øyene med 149,679 innbyggere (2011). Aruba har 101,484 innbyggere (2010), mens Bonaire har 15,414 innbyggere (2009). Curaçao er også den største øya i areal, med et areal på 444 km². Bonaire er nest størst med 288 km² og Aruba er minst med 193 km².
Mycterider
Utseende
Små til middelsstore (2,2 – 10 mm) biller, mer eller mindre avlange og parallellsidige, ofte ganske flate. Oversiden er mer eller mindre kledt med hår eller skjell. Hodet er av sterkt varierende størrelse og form. Hos slekten Mycterus er det lite og mer eller mindre trukket ut til en snute, slik at de ligner på snutebiller. Hos slekten Hemipeplus er hodet ganske stort og flatt, med skarpt markerte bakhjørner. Fasettøynene er temmelig store og flate. Antennene er 11-leddete, trådformede eller sagtakkede, og forholdsvis korte. Pronotum (brystskjoldet) har avrundede sidekanter uten en markert rand. Hos Mycterus er det bredest ved roten, der det er nesten like bredt som dekkvingene, hos Hemipeplus er det bredest ved framhjørnene. Dekkvingene har markerte "skuldre", mangler tydelige punktrekker. Artene i slekten Hemipeplus er lange og tynne, svært flate, og har sterkt forlenget bakkropp. De korte bakbeina når bare omtrent halvveis til bakkroppsspissen. Artene i underfamilien Lacconotinae er også lange og slanke, og skiller seg fra de andre medlemmene i familien på at oversiden er temmelig blank. Beina er middels lange, bortsett fra hos Hemipeplus der de er påfallende korte. For- og mellomføttene er fem-leddete, bakføttene fire-leddete. Et eller flere av fotleddene er tolappede.
ABC-øyene (De små Antiller)
Øyene ble utforsket av Alonso de Ojeda i 1499. I 1643 kom de under nederlandsk kontroll ved Vestindisk kompani. Fra 1954 tilhørte ABC-øyene De nederlandske Antiller, men Aruba gikk i 1986 ut og ble en egen stat innen Kongeriket Nederlandene og i 2010 fulgte Curaçao etter og fikk samme status. Bonaire ble i 2010 en kommune med særstatus tilhørende Nederland. Bonaire og de nederlandske besittelsene lengre nord i Karibia, St. Eustatius og Saba, omtales som Karibisk Nederland eller BES-øyene, men utgjør ingen enhet administrativt eller politisk.
Mycterider
Levevis
De fleste av artene er trolig knyttet til død ved, men biologien deres er ikke godt kjent. Noen arter synes å være særlig knyttet til palmer. En Hemipeplus-art lever i bladslirene til storvokste gress. Den tynne og flate kroppsformen er en tilpassing til dette miljøet. De voksne billene kan av og til finnes på blomster, særlig tistler.
Ernst Wilhelm Leberecht Tempel
Ernst Wilhelm Leberecht Tempel (født 4. desember 1821 i Niedercunnersdorf, Sachsen, død 16. mars 1889 i Arcetri, Italia) var en tysk astronom og litograf. Han fant blant annet 5 asteroider og 12 kometer, blant andre Tempel 1.
Ukhaidir
Al-Ukhaidir-borgen eller det abbasidiske Ukhaider-palass (arabisk: حصن الأخيضر) ligger om lag 50 km sør for Karbala i Irak. Det er en stor rektangulær borg bygd i 775, med en unik defensiv utforming.
Den ble bygget av den første abbasidiske kalif As-Saffahs nevø Isa ibn Musa. Ukhaidir er i utformingen av gårdsrom, residenser og moskeer et uttrykk for den abbasidiske arkitekturs innovasjoner. Utgravningene ved Ukhaidir ble utført fra 1909 under ledelse av den britiske historiker og arkeolog Gertrude Bell.
Ukhaidir var en viktig stasjon for regionale handelsruter, slik som også Atshan og Mujdah. Komplekset består av en hovedhall, en stor iwan, en mottakelseshall og tjenestefolkets boliger. .
Arkitekturåret 1952
Arkitekturåret 1952 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1952.
Utstøter
En utstøter eller utkaster (engelsk ejector) er en del på et skytevåpen som skyver eller støter den brukte hylsen ut av våpenet. Tomhylsen skyves eller støtes som regel ut gjennom en utstøteråpning (også kalt utkasteråpning). Utkasteråpningen kan også brukes til å inspisere om våpenet er ladd eller ikke.
Det finnes flere typer utstøtere. En vanlig type er å ha en fjærbelastet dor festet i støtbunnen på sluttstykket (som på for eksempel Sauer 200 STR og AR-15). En annen vanlig utforming er å ha en statisk tapp som er festet til våpenets glidekasse (Mauser m98 og Kongsberg M67) eller festet i rammestykket (som på de fleste moderne halvautomatiske pistoler). Utstøteren kan også for eksempel festes til våpenets glidestykke eller underbeslag.
Dido Armstrong
Dido (født Florian Cloud de Bounevialle Armstrong 25. desember 1971) er en britisk sanger og låtskriver som opptrer under kallenavnet moren ga henne da hun var liten.
Carl-Erik Asplund
Carl-Erik Asplund (født 14. september 1923) var en svensk skøyteløper som deltok i de olympiske vinterleker 1952 i Oslo.
Asplund vant en olympisk bronsemedalje i vinter-OL 1952 i Oslo. Han kom på tredjeplass på 10,000 meter skøyter, bak Hjalmar Andersen fra Norge og Kees Broekman fra Nederland. Asplund kom på fjerdeplass på 1,500 meter og nummer seks på 5,000 meter.
Skytebane
En skytebane er et område regulert og godkjent for regelmessig og organisert bruk av skytevåpen. Ved organiserte treninger eller konkurranser er det ofte en eller flere skyteledere (på engelsk kalt «Range Officer») som fungerer som tilsynspersonell, samt en skytebaneleder («Range Master») med det overordnede ansvaret for at skytingen blir gjennomført på en trygg måte og at sikkerhetsreglene blir fulgt.
Norge
Ved en norsk skytebane vil man normalt finne følgende oppbygging:
I de siste årene har en rekke skytebaner blitt digitalisert med automatisk sensorbasert treffregistrering og angivelse av skuddets plassering på skjerm på standplass. Dette letter gjennomføringen og gjør skyteutdanningen raskere og mer sikker.
Det er røykeforbud og påbud med hørselvern på standplass og under skyting. På militære skytebaner skal det være et egnet ambulansekjøretøy, båre, to ulltepper, sanitetsmateriell, og en tilgjengelig sjåfør som ikke selv skyter. Standplasskommandør skal ha fenriks grad eller høyere. Skytebaneleder kan være standplasskommandør, eller en skytebaneleder kan lede skytingen ved flere skytebaner samtidig med en standplasskommandør hvert sted i tillegg.
BMW M41
BMW M41 er en dieseldrevet stempelmotor med fire sylindre på rekke produsert av BMW mellom 1994 og 2000.
Brukt i:
M41D17
M41D17 var BMWs første firesylindrete dieselmotor. Motoren var videreutviklet fra M51D25-motoren, og delte 56% av komponentene fra denne. Kun 14% av komponentene til M41D17 måtte nyutvikles.
Bradwell Abbey (sogn)
Bradwell Abbey (kloster) eller Bradwell Priory (nonnekloster) er en verneverdig bygning og et arkeologisk område, engelsk distrikt og verdslig sogn i byen Milton Keynes i det seremonielle grevskapet Buckinghamshire i England. Stedet har navn etter at det en gang var lokaliseringen av et nonnekloster tilhørende benediktinerordenen, grunnlagt i 1155. Det er et i dag et urbant studiesenter.
Lokalisering
Bradwell Abbey ligger rett ved sentrum i byområdet Milton Keynes, og ruinene av dette ligger sentralt i sognet. Klosterets eiendom ble ved jernbanens ankomst i området delt i to, slik at man på østsiden av sporet finner Bradwell som er et eget sogn, og på vestsiden Bradwell Abbey inkludert Two Mile Ash, Stacey Bushes, Wymbush og Kiln Farm.
Området er avgrenset av West Coast Main Line i øst, A5 i vest, Monksway (A422) i nord of Dansteed Way i sør. Ved ruinene av klosteret finner man Milton Keynes Discovery Centre i noen gamle gådsbygninger, og et lite industriområde. Et kapell fra middelalderen er bevaringsverdig (Grade 1 listed).
Det historiske Bradwell Priory
Nonneklosteret ble etablert en gang rundt 1154. Det vokste i løpet av middelalderen til bli et viktig lokalt senter, men fikk tilbakegang under svartedauden da blant de mange døde var også klosterforstanderen William av Loughton. Klosteret ble stengt i 1524 (rundt 12 år tidligere enn den generelle oppløsningen av klostrene i England). Eiendommen, bygningene og dets beskjedne inntekter ble gitt til kardinal Thomas Wolsey som legat for hans nye college (lærested), Christ Church ved Universitetet i Oxford. Alt som gjenstår i dag er et lite kapell og et våningshus som har blitt sentrum for kulturelle aktiviteter og et urbant studiesenter. Den gamle middelalderveien som møtes ved klosteret kan fortsatt bli sett og er nå benyttet for ridning, sykling og som gangsti.
Warez
Skrivemåten, med «z» som flertallsending er forholdsvis vanlig i internettsjargong, andre eksempler på dette er «appz» (applications) og «gamez» (games). Uttrykket blir hovedsakelig brukt til å beskrive piratkopiert programvare som blir distribuert på Internett av organiserte «Warez-grupper», piratkopier som blir solgt for profitt blir som regel ikke kalt for warez. I tillegg til programvare distribuerer også warez-gruppene annet opphavsrettsbeskyttet materiale, som filmer og musikk. Dette blir også omtalt som warez, selv om det ikke er programvare.
Terrasse du café le soir
«Terrasse du café le soir» er et oljemaleri av den nederlandske maleren Vincent van Gogh. Bildet ble malt på et lerret av størrelse 25 (Toile de 25 figure), i Arles, Frankrike, i midten av september 1888. Bildet er ikke signert av van Gogh, men blir nevnt i flere av kunstnerens brev. Det har også blitt oppdaget en stor skisse av bildet i Goghs hus.
Brommaplan tunnelbanestasjon
Brommaplan tunnelbanestasjon er en stasjon på Stockholms tunnelbane i bydelen Riksby. Den trafikkeres av T-bane 1 (grønn linje) og ligger mellom stasjonene Åkeshov og Abrahamsberg. Stasjonen ligger ved Tunnlandet sør for trafikknutepunktet Brommaplan. Stasjonen ble åpnet 26. oktober 1952 da strekningen Hötorget – Vällingby invigdes.
Stasjonen består av en utendørs plattform med inngang fra vest. Viadukten over torget ble tatt i bruk i 1944 og ble da trafikkert av sporvogner.
Eksterne lenker
Brommaplan
Bergsjø
Bergsjø er et lite vann i Ringerike kommune. Vannet ligger sørvest for Havikskogen, vest for Sokna i Soknedalen. I sørenden dannes Bergsjøelva som renner ned til Bliksrud-Langevannet. Det var tidligere flere fastboende i området og det finnes fremdeles flere småbruk. Det er også en del hytter i nordenden av Bergsjø samt noen på østsiden av vannet.
Chew Valley
Chew Valley er et område i North Somerset, England, oppkalt etter Chew River, som strekker seg gjennom dalføret. Området er godt egnet for gårdsbruk og det finnes en menge mindre landsbyer i området.
Landskapet i området er for det meste lavland, og er omgitt av høyereliggende områder som Dundry Hill i nord, Lulsgate Plateau i vest, Mendip Hills i sør og Hinton Blewett, Marksbury og Newton St Loe platåområdene i øst. Chew River ble demmet opp på 1950-tallet for å lage Chew Valley Lake. Den kunstige innsjøen forsyner i dag Bristol og områdene rundt byen.
Som resten av sydvest England har Chew Valley et temperert klima, som generelt sett er våtere og mildere enn resten av landet. Den årlige gjennomsnittstemperaturen er 10 °C og variasjoner i temperaturen er ofte langt lavere enn resten av England på grunn av beliggenheten i forhold til havet.
Hovedlandsbyen i dalen er Chew Magna, men de største tettstedene er Pensford, Clutton, Bishop Sutton, High Littleton og Temple Cloud.
Vestbygda (Ringerike)
Vestbygda er ei lita bygd i Ringerike kommune, like vest for Sokna i Soknedalen. Bygda strekker seg sørvestover fra Olde bru (bru over Rudselva) på nordvestsiden av Torevannet og Bliksrud-Langevannet og sørsiden av Havikskogen i Brekkebygda. Bygda har avkjøring fra riksvei 7 ved Sokna og avkjørslen til Bergsjø noe lenger sørvest.
Belsen
Belsen kan vise til:
Fess
Fess kan sikte til:
Urijazz
Urijazz er en jazzklubb i Tønsberg i Vestfold, etablert 3. oktober 1979 for å øke forståelse og interesse for jazz og lignende musikkformer, gjennom konserter der også lokale musikere gis mulighet.
Den ble etablert av Lars Martin Myhre, og var videreføringen av Tønsberg Jazzklubb (1974–1978), drevet av Myhre, Ola Calmeyer og Brinck Johnsen, som igjen var en videreføring av Tønsberg Society of Jazz & Poetry (etablert i 1967). Navnet er et ordspill på betegnelsen uriaspost, «en utsatt eller farlig stilling». Før det hadde byen noen av landets første jazzklubber i periodene 1954-1956 og 1958-1963.
Urijazz er medlem av Norsk jazzforum, deler med ujevne mellomrom ut «Urijazzprisen», og arrangerte i mange år «Julejam». Julejammen var det eneste en kunne gå ut på i Tønsberg 1. juledag, men frislippet i utelivet tok livet av arrangementet.
Klubben har vært arnested for flere av landets ledende jazzmusikere som Ditlef Eckhoff, Ola Calmeyer, Brinck Johnsen, Jaga Jazzist, Mathias Eick og Johannes Eick. Klubben ble utnevnt til «Årets jazzklubb» (2000) av Østnorsk Jazzsenter.
Urijazz arrangerer sin klubbkonserter på cafe-m i Tønsberg, og benytter i tillegg Støperiet, Nøtterøy kulturhus og Tønsberg og Nøtterøy Bibliotek til større konserter. Opp gjennom årene har klubben arrangert en imponerende rekke med konserter med musikere fra inn- og utland.
Arthur Svensson
Arthur Einar Svensson (født 2. juni 1930 i Snåsa, død 7. mai 2008) var leder av Norsk Kjemisk Industriarbeiderforbund gjennom 17 år fra 1978. Svensson ble organisert i Kjemisk Forbund i 1955, da han ble ansatt som boltetrekker ved aluminiumsverket på Sunndalsøra.
Arthur Svenssons internasjonale pris for faglige rettigheter er oppkalt etter ham.
Bertil Linde
Knut Bertil Hilding Linde (født 28. februar 1907 i Stockholm, død 25. mars 1990) var en svensk ishockeyspiller som deltok i De olympiske vinterleker i 1928 i St. Moritz.
Linde vant en olympisk sølvmedalje i ishockey under Vinter-OL i 1928 i St. Moritz. Han spilte på det svenske laget som kom på andreplass i OL-turneringen bak Canada. Sveriges resultat i finalerunden, som besto av fire lag, var tap med 0–11 mot Canada, og seier med 4–0 og 3–1 over henholdsvis Sveits og Storbritannia. OL-turneringen i ishockey i 1928 var også både det tredje verdens- og det trettende europamesterskapet i ishockey. Det svenske laget ble europamestere foran Sveits og Storbritannia.
Spillerne på Sveriges OL-, VM- og EM-lag i 1928 var Carl Abrahamsson, Emil Bergman, Birger Holmqvist, Gustaf Johansson, Henry Johansson, Nils Johansson, Ernst Karlberg, Erik Larsson, Bertil Linde, Sigfrid Öberg, Wilhelm Petersén og Kurt Sucksdorff.
Linde spilte 20 ishockeylandskamper for Sverige.
Arkitekturåret 1299
Arkitekturåret 1299 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1299.
Bergsjøelva
Bergsjøelva er ei elv i Ringerike kommune i Viken. Den har utspring fra sørenden av Bergsjø og renner ned til Bliksrud-Langevannet, som ligger langs riksvei 7, sørvest for Sokna i Soknedalen.
Fes
Fes kan sikte til:
Väne-Åsaka
Väne-Åsaka er et tettsted i Trollhättan kommune i Västra Götalands län i landskapet Västergötland i Sverige. Det ligger cirka tolv kilometer sørøst for Trollhättan. I 2010 hadde tettstedet 292 innbyggere.
Presidentvalget i USA 1856
Presidentvalget i USA i 1856 var det 18. presidentvalget i USAs historie, og det var et valg hvor det gikk uvanlig hett for seg i valgkampen. Republikanernes kandidat John Frémont fordømte Kansas-Nebraska-loven og førte hard kamp mot slaveriet. Demokraten James Buchanan advarte mot Republikanernes ekstremisme og mente at en republikansk seier ville føre til borgerkrig. Tidligere president Millard Fillmore representerte et tredje parti, det relativt nye Know-Nothingpartiet, som i stedet for å snakke om slaveriet fokuserte på anti-immigrasjon i valgkampen, noe som ga dem nesten en fjerdedel av stemmene i valget. Den sittende presidenten, Franklin Pierce, måtte se seg slått i kampen for å bli renominert av Demokratene, som i stedet valgte James Buchanan fra Pennsylvania. Dette skyldtes delvis den splittelsen Kansas-Nebraska-loven hadde ført til i Det demokratiske partiet. Whigpartiet hadde gått i oppløsning over slaverispørsmålet, og nye grupper, som Det republikanske parti og Know-Nothingpartiet konkurrerte om å erstatte dem.
Buchanan vant valget sammen med sin visepresidentkandidat John C. Breckinridge. Med rundt 45 % av stemmene kunne han trå inn i embedet som USAs 15. president.
Kammer (våpen)
Et kammer er bakerste del av pipen som omslutter drivladningen til et skytevåpen. I moderne skytevåpen vil kammeret omslutte hylsen til patronen. Kammeret er forsterket, slik at trykket som blir laget når kruttet i patronen antennes, ikke skal sprenge patronhylsen eller pipen, men skyte prosjektilet ut igjennom løpet istedenfor.
På forladere som bombekastere og eldre våpentyper er kammeret avstengt bak, og drivladning og prosjektil må lades via fremsiden av løpet. På bakladere er baksiden av kammeret tilgjengelig via en lademekanisme, slik at ammunisjonen kan lades direkte inn fra baksiden av kammeret. Revolvere har ikke et kammer i egentlig forstand, men derimot flere kamre i sylinderen, hvor patronene settes i. Repetervåpen vil gjerne ha et sluttstykke som utgjør bakveggen (støtbunnen) og noen ganger deler av sideveggene i kammeret når mekanismen er lukket.
Taipas do Tocantins
Taipas do Tocantins er en kommune i delstaten Tocantins i nordregionen av Brasil.
Stefan Johansen
Stefan Marius Johansen (født 8. januar 1991 i Vardø ) er en norsk fotballspiller.
Bodø/Glimt
Stefan Johansen kom til fra  som 14-åring etter å ha blitt oppdaget på Ole Gunnar Solskjærs fotballakademi i Kristiansund sommeren 2005.
Stefan Johansen har spilt på juniorlaget til Bodø/Glimt og har også vært kjent for å score svært mange mål for Bodø/Glimt 2. Foran 2007-sesongen ble Johansen hentet opp til A-laget til Glimt som hospitant sammen med Anders Konradsen. Stefan Johansen fikk sin A-lagsdebut og første mål for Bodø/Glimt som 16 åring i cupens 1. runde borte mot, 20. mai 2007. Kampen endte 4-0, hvorav Stefan Johansen scoret det siste målet.
Strømsgodset
Johansen kom til Strømsgodset 1. januar 2011 på en tre årskontrakt Han var da angrepsspiller, men Strømsgodset-trener Ronny Deila omskolerte han senere til en såkalt «potet». I oktober 2011 spilte han venstreback mot Rosenborg, og ble kåret til banens beste spiller, av blant annet TV 2. I 2012 spilte han så mer og mer som midtbanespiller, og det ble etter hvert hans nye posisjon.
Johansen sitt store gjennombrudd kom i 2012-sesongen. 28. juli 2012 toppet han VG-børsen, og han scoret også to frisparkmål på 11 dager. Først mot (2-1) 16. juli, før han slo til med en reprise av scoringen mot (5-0) 27. juli.
I sesongen 2013 ble han norsk seriemester med Strømsgodset og han ble tildelt Kniksenprisen som årets midtbanespiller. Han ble også kåret til Årets spiller i norsk fotball av VG i 2013.
Celtic
15. januar 2014 ble det meldt at han hadde skrevet en 3 1/2-årskontrakt med Celtic med en overgangssum på 2 millioner pund, hvorav 1,7 millioner betales ved overgangen. Johansen ble den fjerde norske spilleren for Celtic, og etterfulgte Harald Brattbakk, Vidar Riseth og Thomas Rogne. Han debuterte for Celtic da laget vant 4-0 over Hibernian 26. januar 2014 da han spilte de siste fem minuttene som innbytter. 2. februar 2014 spilte han fra start og hele kampen mot St. Mirren, en kamp Celtic vant 1-0.
I sesongen 2014-2015 ble han utnevnt til Scottish PFA Players' Player of the Year.
Fulham
26. august 2016 signerte han treårskontrakt med Fulham FC. . Den første scoringen for sin nye klubb kom i hjemmekampen mot Norwich City 18. oktober 2016. Oppgjøret endte 2-2. 31. januar 2019 ble Johansen lånt ut til West Bromwich Albion for resten av sesongen.
Queens Park Rangers
Den 26. januar 2021 ble Johansen lånt ut til Queens Park Rangers, en avtale med varighet ut sesongen. Han scoret sitt første mål for QPR i hjemmekampen mot Bournemouth 20. februar 2021. Utlånsperioden i QPR ble preget av en rekke gode resultater for klubben. Med Johansen på laget, klatret QPR oppover tabellen, og endte på 9.-plass i Championship.
Den 24. juli 2021 signerte Stefan Johansen en 3-årskontrakt med QPR. Den 19. juni 2023 offentliggjorde klubb og spiller at de var blitt enige om å avslutte kontrakten, et drøyt år før den utløp.
Landslagskarriere
Johansen debuterte på aldersbestemte landslag da han spilte på G16-landslaget 8. august 2008 mot Polen. Han spilte senere på alle aldersbestemte landslag opp til U23-landslaget. Han spilte begge kampene som slo ut Frankrike og kvalifiserte U21-landslaget til U21-EM i fotball i 2013.
I kampene mot Portugal og Island i mai/juni 2016 var Johansen Norges kaptein for første gang.
Den 12. mars 2021 ga han seg på det norske landslaget.
Landslagsmål
Hjemmelagets mål står først i tabellen
Øyas Venner
Øyas Venner (engelsk navn: Friends of the Island (South Georgia)) er en interesseforening ( i Enhetsregisteret) for formidling av hvalfangsthistorien og bevaring av norske industrielle kulturminner på Sør-Georgia.
Foreningen ble opprettet i 1997 og har over 350 medlemmer, bestående av tidligere hvalfangere og fabrikkarbeidere fra øya, etterkommere etter disse og personer som er generelt interessert i natur og kultur på Sør-Georgia.
Foreningens medlemsblad heter Syd-Georgia Tidende.
Nordland
Nordland, på lulesamisk  (sørsamisk: '; nordsamisk: '), er et norsk fylke med administrasjonssenter i Bodø og valgkrets til stortingsvalg. Fylket grenser til nabofylkene Troms og Finnmark i nord og Trøndelag i syd. I øst grenser fylket til de svenske lenene Norrbottens län og Västerbottens län i det svenske landskapet Lappland. I vest har Nordland kyststripe mot Norskehavet og Atlanterhavet. Nordland består av regionene Helgeland, Salten, Lofoten, Ofoten og Vesterålen. Polarsirkelen går gjennom fylket. Fylket var frem til 1. januar 1919 kjent under navnet Nordlands amt. I 1920-årene ble det diskutert å dele fylket i to, ved at Helgeland skulle skilles ut som eget fylke med fylkesadministrasjon i Mosjøen. Saken ble også tatt opp i 1950-årene, uten at noen deling ble gjennomført. Fra 1. januar 2020 ble Nordland Norges minste fylke målt i innbyggertall. Tidligere var det Finnmark, men da Troms og Finnmark slo sammen, ble det bare en få tusen inbyggeres forskjell mellom de to.
Nordland fylkeskommune er et politisk styrt forvaltningsnivå der fylkestinget er øverste myndighet. Fylkestinget velges ved direkte valg hvert fjerde år. Fylkestinget velger fylkesrådet, som leder den daglig drift av fylkeskommunen. Fylkesrådet i Nordland fungerer som en fylkesregjering i en parlamentarisk styringsmodell. Nordland fylkeskommune skal utvikle regionen til beste for innbyggerne i fylket og har helt eller delvis ansvar for tjenestetilbudet innen videregående opplæring, næringsutvikling, samferdsel, veier, kultur, folkehelse, ungdom og tannhelse.
Geografi
Nordland strekker seg omkring 500 km fra Trøndelag til Troms og Finnmark. Strekningen langs veien fra Bindal lengst syd i fylket til Andenes lengst nord er omtrent 800 km, mens det er 513 km i luftlinje fra Storfjellet på grensen mellom Bindal og Namsskogan til Andenes. Dette tilsvarer avstanden mellom Flekkefjord og Molde.
Bratte fjell nært havet og et nesten flatt landområde mellom fjellene og havet, den såkalte strandflaten, er svært typisk for den lange kystlinja i Nordland, og strandflaten fortsetter ofte ut fra kysten. Resultatet er tallrike skjær, Helgeland har tusenvis av dem. I fjordene er strandflaten mindre utviklet: Det kan være en mer gradvis stigning med åser mot fjellene, eller ikke noe flatt landområde i det hele tatt. Ofte er det daler innerst i fjordene (fjorden er egentlig en videreføring av dalen) vanligvis med en elv midt i dalen. Mo i Rana og Mosjøen ligger i slike daler.
Norges nest største isbre, Vestre Svartisen, den nest største innsjøen, Røssvatnet, og den nest dypeste fjorden, Tysfjorden (897 m) ligger alle i Nordland. Den største elva (vassdraget) er Vefsna som danner fossen Laksforsen.
Saltfjellet danner en naturlig grense mellom Helgeland og Salten. Her skjærer polarsirkelen gjennom fylket. Den vestlige delen av dette fjellområdet domineres av bratte fjell og fjorder hvor isbreene strekker seg mot havet. Den østlige delen av fjellområdet er mer mildt og avrundet. Her er det også skogkledde daler, og hele området passer godt for fjellturer.
Det indre av Nordland, nær grensa mot Sverige, er dominert av fjellkjeden Kjølen. Det høyeste fjellet i Nordland er Oksskolten (1,915 m). Stetinden i Narvik kommune har blitt kåret til Norges nasjonalfjell. Det er mange isbreer i fjellene, f.eks. Blåmannsisen, Okstindbreen og Sulitjelmaisen.
Kalkstein er svært vanlig i Nordland, derfor er det mange grotter i fylket. Den mest berømte er Grønligrotta i Rana, den eneste i Norge med elektrisk lys installert. Det er flere grotter i Rana enn i noe annet område i Nord-Europa. Nord-Europas dypeste grotte, Råggejávrrerájgge ligger i Hamarøy kommune, ved Musken i Hellemofjorden (Oarjjevuodna) innerst i Tysfjorden. I august 2006 ble imidlertid Tjoarvekrajgge-grotten i Sørfold undersøkt og bekreftet å være den lengste grotten i Skandinavia, mer enn 20 km lang. Marmor er funnet flere steder, og Fauske blir av og til referert til som Marmorbyen og derfra er det eksportert marmor over hele verden, (en kunde er FN-bygningen i New York). Fauskemarmor er valgt til fylkets fylkesstein. Deler av fjellene i Lofoten er blant verdens eldste, minst 3 milliarder år. Den yngste berggrunnen i Norge finnes på Andøya, også kjent for sine fossiler av dinosaurer og andre livsformer.
Klima
Våren er noe varmere i den sydlige delen av fylket enn lengre nord. Kysten har et relativt mildt klima, mens vintrene er kaldere i innlandet. Fjordene modererer dog klimaet rundt seg. Grunnet midnattssolen kan sommernettene være milde. En av de varmeste tropenettene i Norge er målt i Alstahaug med en minimumstemperatur på 25 ℃. Med nordlige vinder kan sommertemperaturen imidlertid komme ned i 8 ℃. Østlig vind gir tørt og klart vær (luften tvinges over fjellkjeden Kjølen langs svenskegrensen og avgir fuktighet), med varme om sommeren og kald, klar luft om vinteren. Sydvestlige vinder er vanlig og bringer fuktighet og mild luft fra Atlanterhavet. Høsten er den fuktigste sesongen langs nordlandskysten, mens perioden fra april til juni er den tørreste.